Այն ժամանակ, երբ մեղադրող դատախազ Վարդգես Սարգսյանն ընթերցում էր գործով ամբաստանյալների մեղադրական եզրակացությունները, ծեծի հետևանքով Եղիշե Խաչատրյանի ստացած վնասվածքները, Մեյթիխանյանը, ով գործով ճանաչվել է տուժողի իրավահաջորդ, դատական նիստերի դահլիճից դուրս եկավ: Մինչ այդ նրա սեղանին դեղահաբեր էին դրված և շշով ջուր: Ակնհայտ էր, որ Մեյթիխանյանն իրեն լավ չի զգում: Երբ նա դուրս եկավ, ետևից դուրս եկավ նաև աղջիկը, և տևական ժամանակ դրսում մնալուց հետո նրանք վերադարձան: